অরবিন্দ মুখোপাধ্যায় কবিতা মিলনসাগর Aurobinda Mukherjee Poetry MILANSAGAR
কবি অরবিন্দ মুখোপাধ্যায় –প্রখ্যাত চলচিত্রকার এবং কবি। তাঁকে তাঁর কাছের মানুষরা ডাকতেন
ঢুলুবাবু বা ঢুলুদা নামে। তিনি বনফুল বা বলাইচাঁদ মুখোপাধ্যায়ের ভাই।
তিনি বহু নায়ক নায়িকাকে সিনেমায় অভিনয় করার সুযোগ করে দেন। তাঁদের মধ্যে রয়েছেন রবি ঘোষ
যিনি প্রথম সুনাম অর্জন করেন “অঙ্গার” নাটক করে। তাঁর প্রথম ছায়াছবি, বনফুলের কাহিনী অবলম্বনে
“কিছুক্ষণ” (১৯৫৯) এ অরবিন্দ বাবুই, রবি ঘোষকে প্রথম সুযোগ করে দেন। “ধন্যিমেয়ে” (১৯৭১) ছবিতে
প্রথম সুযোগ করে দেন নায়িকা জয়া ভাদুরী-বচ্চন কে। শুভেন্দু চট্টোপাধ্যায় ডাক্তারী পাশ করে কয়েকটি
সিনেমায় অভিনয়ের সুযোগ পেয়েছিল বটে কিন্তু নায়কের ভূমিকায় প্রথম সুযোগ করে দিয়েছিলন অরবিন্দ
বাবুই “শীলা” (১৯৭০) ছায়াছবিতে। “নদী থেকে সাগরে” (১৯৭৮) ছায়াছবিতে প্রথম নায়ক ও নাকিয়ার
ভূমিকায় সুযোগ দেন মিঠুন চক্রবর্তী ও দেবশ্রী রায়কে।
তাঁর তৈরি মোট ছায়াছবির সংখ্যা ২৬ যার মধ্যে রয়েছে “কিছুক্ষণ” (১৯৫৯), “বর্ণচোরা” (১৯৬৩),
“কষ্টিপাথর” (১৯৬৪), “পিতাপুত্র” (১৯৬৯), “শীলা” (১৯৭০), “নিশিপদ্ম” (১৯৭০), “ধন্যিমেয়ে” (১৯৭১), “নায়িকার
ভূমিকায়” (১৯৭২), “নকল সোনা” (১৯৭৩), “মৌচাক” (১৯৭৫), “অগ্নীশ্বর” (১৯৭৫), “মন্ত্রমুগ্ধ” (১৯৭৭), “এই
পৃথিবী পান্থনিবাস” (১৯৭৭), “অজস্র ধন্যবাদ” (১৯৭৭), “নদী থেকে সাগরে” (১৯৭৮), “পাকা দেখা” (১৯৮০),
“প্রায়শ্চিত্ত” (১৯৮৪), “হুলস্থুল” (১৯৮৫), “কেনারাম বেচারাম” (১৯৮৬), আবাহন প্রভৃতি।
অরবিন্দ মুখোপাধ্যায়ের বেশিরভাগ ছবিই মিউজিক্যাল হিট এবং তার বহু গান তাঁর নিজেরই লেখা। তার
মধ্যে আমরা দুটি গানের কথা সংগ্রহ করতে পেরেছি এবং নীচে কবিতার পাতায় তুলে দিয়েছি। ভবিষ্যতে
তাঁর আরও গান হাতে পেলে আমরা তাও সংযোজন করবো।
তিনি দীর্ঘ সময় ধরে যুক্ত ছিলেন “সচিত্র ভারত”, “দীপালি”, “যুগান্তর”, “নবকল্লোল” পত্রিকার সঙ্গে। বিভিন্ন
পত্র-পত্রিকায় তাঁর “রেজগি” ছড়া পাঠকমহলে সমাদৃত হয়, যার কয়েকটি আমরা এখানে সংগ্রহ করে তুলে
দিয়েছি। তাঁর ছোটগল্পের সংকলন “সোনার মেডেল”।
আমরা মিলনসাগরে  কবি অরবিন্দ মুখোপাধ্যায়ের গান ও কবিতা তুলে আগামী প্রজন্মের কাছে  পৌঁছে
দিতে পারলে এই প্রচেষ্টার সার্থকতা।
উত্স – শুভায়ু সাহা (ঠিকানা - ইন্দ্রপুরী, খাগড়া, মুর্শিদাবাদ), জনমত, বর্তমান, ২৫ জুলাই ১০১৩
কবি অরবিন্দ মুখোপাধ্যায়ের মূল পাতায় যেতে এখানে ক্লিক করুন।
কবির ফোসবুকের পাতা - www.facebook.com/pages/Aurobinda-Mukherjee/426473137470202
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১১.১১.২০১৩
...